નવીદિલ્હી: ઓસ્ટ્રેલિયન અને દક્ષિણ આફ્રિકન ક્રિકેટરો માટે મોટો દિવસ રહ્યો છે. કારણ કે, મોટાભાગના ઇન્ટરનેશનલ ક્રિકેટ એવોર્ડ આ બંને દેશોના ખેલાડીઓ મેળવી લીધા છે. આઈસીસી વાર્ષિક એવોર્ડમાં આ બંને દેશોના ખેલાડીઓએ જોરદાર સપાટો બોલાવ્યો છે. વર્ષ ૨૦૧૫ના આઈસીસી ક્રિકેટર ઓફ દ યરનો એવોર્ડ ઓસ્ટ્રેલિયાના કેપ્ટન સ્ટીવ સ્મિથે જીતી લીધો છે. તે પણ રિકી પોન્ટિંગ અને મિચેલ જોનસનની જેમ આગળ વધી રહ્યો છે.